Apple inviterer til “Scary Fast” event

Apple har inviteret til “Scary Fast” event i slutningen af oktober måned – denne gang kommer det til at handle om Macs.

Den 30. oktober afholder Apple nemlig et virtuelt/online event med titlen “Scary Fast”. Pga. tidsforskellen, starter eventet i Danmark faktisk først den 31. oktober, om natten.

Præcis hvad Apple præsenterer under eventet er uklart, men det kommer uden tvivl til at handle om Mac-computere. På Apples hjemmeside, kan man nemlig se et animeret billede, hvor Apple-logoet bliver til Finder-ikonet. Du kan også se det herunder:

Apple giver et hint om, hvad eventet kommer til at dreje sig om – nemlig Macs.

Introduktion af M3-chippen?

Rygterne går på en introduktion af M3-chippen, muligvis i forbindelse med nye MacBook Pro-computere, samt en opdateret iMac.

Vi bliver helt klart klogere på hvad Apple har gået rundt og arbejdet på, når eventet går i gang den 31. oktober kl. 1 om natten, dansk tid.